|  |  |  |
| --- | --- | --- |
|  | **Друштво за реосигурање „Дунав Ре“ а.д.о. Београд, Булевар краља Александра 18/1** |  |

|  |  |  |
| --- | --- | --- |
| Врста документа | Општи акт |  |
| Назив документа | Политика накнада члановима Надзорног и Извршног одбора у „Дунав Ре" а.д.о. | |
| Кратак опис | Овом Политиком утврђује се накнада члановима Надзорног и Извршног одбора за рад и ангажовање у обављању послова из делокруга њихове надлежности. | |
| Верзија и датум документа | Пречишћен текст од 11.06.2024. године | |

**ПОЛИТИКА**

**НАКНАДА ЧЛАНОВИМА НАДЗОРНОГ И ИЗВРШНОГ ОДБОРА У „ДУНАВ РЕ" а.д.о.**

**(Пречишћен текст)**

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

П Р Е Д Л О Г

На основу члана 329., тачка 10а и 463а-436в. Закона о привредним друштвима (Сл. гласник РС бр. [36/11](http://we2.cekos.com/ce/index.xhtml?&file=f82045&action=propis&path=08204501.html&domain=0&mark=false&queries=&searchType=1&regulationType=1&domain=0&myFavorites=true&dateFrom=&dateTo=&groups=-%40--%40--%40--%40--%40-" \o "Zakon o privrednim društvima (27/05/2011)), [99/11](http://we2.cekos.com/ce/index.xhtml?&file=f85507&action=propis&path=08550701.html&domain=0&mark=false&queries=&searchType=1&regulationType=1&domain=0&myFavorites=true&dateFrom=&dateTo=&groups=-%40--%40--%40--%40--%40-), [83/14](http://we2.cekos.com/ce/index.xhtml?&file=f103681&action=propis&path=10368101.html&domain=0&mark=false&queries=&searchType=1&regulationType=1&domain=0&myFavorites=true&dateFrom=&dateTo=&groups=-%40--%40--%40--%40--%40-) - др. закон, [5/15](http://we2.cekos.com/ce/index.xhtml?&file=f106953&action=propis&path=10695301.html&domain=0&mark=false&queries=&searchType=1&regulationType=1&domain=0&myFavorites=true&dateFrom=&dateTo=&groups=-%40--%40--%40--%40--%40-" \o "Zakon o izmenama i dopuni Zakona o privrednim društvima (20/01/2015)), [44/18](http://we2.cekos.com/ce/index.xhtml?&file=f134977&action=propis&path=13497701.html&domain=0&mark=false&queries=&searchType=1&regulationType=1&domain=0&myFavorites=true&dateFrom=&dateTo=&groups=-%40--%40--%40--%40--%40-), [95/18](http://we2.cekos.com/ce/index.xhtml?&file=f139030&action=propis&path=13903001.html&domain=0&mark=false&queries=&searchType=1&regulationType=1&domain=0&myFavorites=true&dateFrom=&dateTo=&groups=-%40--%40--%40--%40--%40-), [91/19](http://we2.cekos.com/ce/index.xhtml?&file=f147209&action=propis&path=14720901.html&domain=0&mark=false&queries=&searchType=1&regulationType=1&domain=0&myFavorites=true&dateFrom=&dateTo=&groups=-%40--%40--%40--%40--%40-), [109/21](http://we2.cekos.com/ce/index.xhtml?&file=f161753&action=propis&path=16175301.html&domain=0&mark=false&queries=&searchType=1&regulationType=1&domain=0&myFavorites=true&dateFrom=&dateTo=&groups=-%40--%40--%40--%40--%40-)) и члана 31. Статута Друштва за реосигурање “Дунав Ре” а.д.о. од 29.11.2006. године (пречишћен текст од 01.04.2022. године), Скупштина Друштва на 112. седници, одржаној 26.12.2022. године, доноси

**Политику накнада**

**члановима Надзорног и Извршног одбора у „Дунав Ре" а.д.о.**

**Пречишћен текст\***

1. УВОД

1.1. Политиком накнада члановима Надзорног одбора и Извршног одбора Друштва (у даљем тексту: Политика накнада), регулисане су накнаде члановима Надзорног одбора и Извршног одбора, обавеза сачињавања и садржина извештаја о накнадама, као и доношење и спровођење измена политике накнада.

1.2. Скупштина Друштва утврђује политику накнада члановима Надзорног и Извршног одбора (у даљем тексту: „Политика Накнада”) за рад и ангажовање у обављању послова из делокруга њихове надлежности.

1.3. Политика накнада је заснована на законским прописима и препорукама домаће и међународне добре праксе коропоративног управљања и циљ њеног доношења и примене јесте мотивисање чланова Надзорног и Извршног одбора за њихово активно и одговорно спровођење функције како би, у крајњем циљу, рад одбора био успешан.

1.4. Утврђивање и спровођење политике накнаде члановима Надзорног одбора и Извршног одбора у складу је са Плана пословања Друштва и Стратегијом управљања ризицима Друштва и у значајној мери доприноси остваривању пословних циљева и дугорочном развоју Друштва.

2. СИСТЕМ НАКНАДА ЧЛАНОВИМА НАДЗОРНОГ ОДБОРА

2.1. Накнада члановима Надзорног одбора одређује се у фиксном износу.

2.2. Висина фиксне накнаде за чланство у Надзорном одбору формирана је на бази следећих чињеница:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\*** *Пречишћен текст Политике накнада члановима Надзорног и Извршног одбора у „Дунав Ре“ а.д.о. садржи: Политику накнада члановима Надзорног и Извршног одбора у „Дунав Ре“ а.д.о., СД бр. 4/112 од 26.12.2022. године, и Одлуку о изменама и допунама Политике накнада члановима Надзорног и Извршног одбора у „Дунав Ре“ а.д.о., у „Дунав Ре“ а.д.о., СД бр. 4/116 од 11.06.2024. године (измењена и допуњена тачка 3. додавањем нових подтачака 3.6. и 3.7.).*

* одговорности и задатака чланова Надзорног одбора;
* стручности и активности чланова Надзорногодбора;
* уложеног времена и труда чланова Надзорног одбора као и очекиваних резултата;
* комплексности и величине Друштва;
* финансијског стања Друштва;
* и на другим околностима од значаја за рад Надзорног одбора

2.3. Одлуком Скупштине утврђује се фиксна месечна накнада за председника и чланове Надзорног одбора.

3. СИСТЕМ НАКНАДА ЧЛАНОВИМА ИЗВРШНОГ ОДБОРА

3.1. Чланови Извршног одбора имају право на зараду у складу са Уговором о раду, који закључују са Надзорним одбором Друштва.

3.2. Приликом закључивања Уговора о раду са члановима Извршног одбора, Надзорни одбор нарочито има у виду њихову улогу у:

• обављању делатности реосигурања у складу са законским прописима;

* остваривању значајне добити у пословању;
* обезбеђивању сигурности реосигураних и ретроцедираних ризика;
* одржавању стабилности пословања Друштва;
* и ширењу пословних активности у земљи и иностранству;

3.3. Зарада чланова Извршног одбора састоји се од основне зараде и зараде остварене по основу радног учинка (варијабилни део).

3.4. Основна зарада чланова Извршног одбора утврђује се тако што се цена рада (бруто) за најједноставнији рад утврђена Колективним уговором, помножи коефицијентом утврђеним Одлуком Надзорног одбора.

3.5. Радни учинак (варијабилни део) чланова Извршног одбора, Одлуком утврђује Надзорни одбор, два пута у току календарске године, на основу годишњих и полугодишњих резултата пословања. Радни учинак чланова Извршног одбора чини највише 25% од укупне зараде.

3.6. Чланови Извршног одбора имају право на осигурање од одговорности (Directors & Officers Liability Insurance) на терет Друштва.

3.7. Ако члан Извршног одбора буде разрешен дужности у складу са Статутом, има право на зараду у трајању од дванаест месеци у висини последње месечне зараде пре разрешења, при чему ће бити распоређен на послове који одговарају његовој стручној спреми и радним способностима.

По истеку периода од дванаест месеци из става 1. ове подтачке, члан Извршног одбора има право на зараду предвиђену Колективним уговором у зависности од сложености, одговорности, услова рада, стручне спреме и других услова за обављање послова на које је распоређен.

Уколико не прихвати понуђене послове из става 1. ове подтачке, члану Извршног одбора престаје радни однос.

У случају престанка радног односа у складу са ставом 3. ове подтачке, Друштво је дужно да члану Извршног одбора исплати накнаду у висини дванаест просечних нето зарада остварених у последња три месеца која претходе месецу у коме му радни однос престаје.

Члану Извршног одбора није дозвољено, да годину дана по престанку радног односа, без одобрења Друштва, обавља послове који у складу са Статутом, могу бити конкурентни пословима Друштва у своје име и за свој рачун, као и у име и за рачун другог правног или физичког лица (забрана конкуренције).

4. НАГРАДЕ (БОНУСИ)

4.1. По основу остварених пословних резултата, Скупштина Друштва може одобрити исплату посебне годишње награде (бонуса) за чланове Надзорног и Извршног одбора Друштва.

4.2. Исплату посебне годишње награде (бонуса) Скупштина одобрава на редовној седници, у оквиру Одлуке о расподели добити.

4.3. Укупан износ посебне годишње награде (бонуса) за чланове Надзорног и Извршног одбора Друштва не може бити већи од 5% од од остварене нето добити Друштва.

5. ОБАВЕЗА ИЗВЕШТАВАЊА

5.1. Надзорни одбор Друштва једном годишње сачињава Извештај о накнадама, у обиму утврђеном Законом о привредним друштвима и доставља га Скупштини Друштва на разматрање и усвајање.

5.2. Извештај о накнадама за претходну пословну годину Скупштина разматра на редовној седници.

5.3. Усвојени Извештај о накнадама се објављује у складу са правилима прописаним Законом о привредним друштвима.

6. ЗАВРШНЕ ОДРЕДБЕ

6.1. Политика накнада ће бити предмет периодичног преиспитивања, односно усклађивања са потребама, могућностима и интересима Друштва.

6.2. Политика накнада мења се одлуком Скупштине акционара Друштва.

6.3. Ова Политика ступа на снагу осмог дана од дана обајвљивања на огласној табли (интернет мрежи) Друштва.

СД бр. 4/112 Председник Скупштине

26. децембра 2022. године

Београд Бојан Миладиновић

**ПРЕЧИШЋЕН ТЕКСТ**

**сачињен дана 11.06.2024. г.**

\_\_\_\_\_\_\_\_\_\_\_\_\_\_

Зорана Пејчић,

председник Извршног одбора

\_\_\_\_\_\_\_\_\_\_\_\_\_\_

Бојан Маричић,

члан Извршног одбора